KTC บวกเกือบ 3% หลังโชว์กำไรไตรมาส 3/61 พุ่งเฉียด 1.4 พันลบ.รับพอร์ตสินเชื่อโต
KTC บวกเกือบ 3% หลังโชว์กำไรไตรมาส 3/61 พุ่งเฉียด 1.4 พันลบ.รับพอร์ตสินเชื่อโต ล่าสุด ณ เวลา 10.13 น. อยู่ที่ระดับ 35 บาท บวก 1 บาท หรือ 2.94% สูงสุดที่ระดับ 35.25 บาท ต่ำสุดที่ระดับ 34.75 บาท ด้วยมูลค่าการซื้อขาย 166.03  ล้านบาท
12 ต.ค. 2561

ผู้สื่อข่าวรายงานว่า ราคาหุ้น บริษัท บัตรกรุงไทย จำกัด (มหาชน) หรือ KTC ณ เวลา 10.13 น. อยู่ที่ระดับ 35 บาท บวก 1 บาท หรือ 2.94% สูงสุดที่ระดับ 35.25 บาท ต่ำสุดที่ระดับ 34.75 บาท ด้วยมูลค่าการซื้อขาย 166.03  ล้านบาท

ทั้งนี้ ราคาหุ้นปรับตัวเพิ่มขึ้นวันนี้ หลังมีการรายงานผลการดำเนินงานงวดไตรมาส 3/2561 มีกำไรสุทธิ 1,396 ล้านบาท เพิ่มขึ้น 65% เมื่อเทียบกับช่วงเดียวกันของปีก่อน โดยงวดไตรมาส 3/2560 KTC มีกำไรสุทธิที่ 846 ล้านบาท ส่วนผลดำเนินงานงวด 9 เดือนแรกของปี 2561 KTC มีกำไรสุทธิ 3,911 ล้านบาท เพิ่มขึ้น 1,546 ล้านบาท หรือ เพิ่มขึ้น 65.3% เมื่อเทียบปีก่อน ขณะที่ผลงานงวด 9 เดือนของปี 2560 KTC มีกำไรสุทธิอยู่ที่ระดับ 2,365 ล้านบาท
โดยบริษัทสามารถทำกำไรเพิ่มขึ้นอย่างต่อเนื่องโดยสร้างรายได้จากการดำเนินงานหลักของกิจการ จากมูลค่าใช้จ่ายผ่านบัตรที่เติบโตขึ้น และจากฐานยอดลูกหนี้ในธุรกิจบัตรเครดิตและธุรกิจสินเชื่อบุคคลที่บริษัทมีอยู่ รวมถึงรักษาระดับสัดส่วนของหนี้สูญได้ รับคืนที่ใกล้เคียงระดับเดิมมีสัดส่วนหนี้ที่ไม่ก่อให้เกิดรายได้อยู่ในระดับต่ำขนาดเดียวกันควบคุมค่าใช้จ่ายในส่วนต่าง ๆ ได้ดี